iPhone Fold: buklanuvchan ekranga ega xuddi haqiqiydek Apple smartfonining 3D videosi namoyish etildi

Internetda xuddi haqiqiydek ko‘rinishga ega noodatiy iPhone’ning hali e’lon qilinmagan videotaqdimoti tarqaldi, deb xabar beradi Hi-Tech.Mail.ru.

Rolik 3D-rassom Svyatoslav Aleksandrov tomonidan yaratilgan. Videoda Apple’ning yangi uch o‘lchamli modeli shakli jihatidan buklanuvchan ekranga ega Samsung Galaxy Z Fold 2’ni yodga soladi.
Ichki ekranning “qosh” qismi va biror qirqimi yo‘q, hoshiya ham ancha ingichka. Mish-mishlarga ko‘ra, buklanuvchi iPhone qurilmasi 6,7 dyuymli ekranga ega 12 Pro Max va 8 dyuymli iPad Mini o‘rtasidagi o‘rinni egallaydi. Videoda 8 dyuymli ichki ekranga ega smartfon namoyish etilgan bo‘lib, tashqi ekranining diagonali 6,3 dyuymni tashkil etadi.

Uchta modulga ega kamera va Lidar datchigi qurilmaning orqa tomoniga joylashtirilgan. Frontal kamerasi esa ichki ekranda “ko‘rinmas” holatga keltirilgan. Yana bir qiziq jihati — konseptual videodagi smartfon xuddi kelajakdagi iPhone 13 lineykasi kabi Apple A15 bazasiga asoslangan.
Apple’ning yangi qurilmasi haqiqatan qachon taqdim etilishi hozircha noma’lum.
Avvalroq internetda Apple kompaniyasi iPhone 13 mini’ni taqdim etishiga oid ma’lumotlar tarqalgan edi.
 Apple kompaniyasi 6G texnologiyalarini ishlab chiqish uchun xodimlar yollashni boshladi